ນາໆຊາດ ຮ່ວມກັນກວາດລ້າງ ພວກແກ໊ງອາຊະຍາກອນ ຄ້າສັດປ່າ
ການ​ປະ​ຕິ​ບັດ​ງານ “Cobra” ຫລື​ງູ​ເຫົ່າ ຂອງ​ນາໆ​ຊາດ ​ທີ່​​​ນໍາໄປສູ່ການ ຈັບກຸມຫລາຍ​ຮ້ອຍ​ຄົນ ​ແລະຍຶດ​​ໄດ້ສັດ​ປ່າ ທີ່ໃກ້ຈະສູນພັນ ຫລາຍໆ​ຊະ​ນິດ.
ຕໍາຫລວດ ພາສີ ແລະບັນດາເຈົ້າໜ້າທີ່ຮັກສາສັດປ່າ ຈາກ ເອເຊຍ  ອາຟຣິກາ ແລະສະຫະລັດ ໄດ້ປະກາດໃຫ້ຊາບເຖິງ ຜົນສໍາເລັດຂອງການເສັດສີ້ນການປະຕິບັດງານນາໆຊາດ ທີ່ ແນ່ໃສ່ກວາດລ້າງພວກ ອາຊະຍາກອນຄ້າສັດປ່າ ທີ່ມີການ ຈັດຕັ້ງກັນເປັນອົງການນັ້ນ ບົດຖະແຫລງຂ່າວໃນວັນຈັນມື້ນີ້ ກ່າວວ່າ ການປະຕິບັດງານ ດັ່ງກ່າວ ທີ່ມີຊື່ເຄັດລັບວ່າ “Cobra” ຫລືງູເຫົ່າ ທີ່ໄດ້ມີຂຶ້ນໃນ ລະຫວ່າງວັນທີ 6 ເດືອນມັງກອນ ຫາ ວັນທີ 5 ເດືອນກຸມພາ ແມ່ນເປັນການດໍາເນີນພະຍາຍາມຮ່ວມກັນໃນທໍານອງນີ້ ຂອງ ນາໆຊາດເປັນຄັ້ງທໍາອິດ ທີ່ເພ່ງເລັງໃສ່ການແບ່ງປັນຂໍ້ມູນກ່ຽວ ກັບການສືບສວນ ແລະຄວາມພະຍາຍາມໃນການປະຕິບັດກົດ ໝາຍ ເພື່ອຍັບຍັ້ງການລັກລອບຄ້າສັດປ່າທີ່ມີຢ່າງແຜ່ຫລາຍນັ້ນ ບົດຖະແຫລງຂ່າວເວົ້າວ່າ ການປະຕິບັດງານຄັ້ງນີ້ ໄດ້ນໍາໄປສູ່ການຈັບກຸມຫລາຍຮ້ອຍຄົນ ຍຶດໄດ້ສັດປ່າຫລາຍໆຊະນິດ ຈາກແນວພັນທີ່ຈະສູນຫາຍໄປຫລາຍຢ່າງ ຕະຫລອດທັງ ອາວຸດ ແລະລູກປືນ ຈາກພວກລັກລອບຂ້າສັດ ການປະຕິບັດງານ Cobra ໄດ້ຮັບເງິນສະໜັບສະໜູນ ຈາກກອງທຶນ ຮັກສາຊ້າງອາຟຣິກາ ຂອງພະແນກຄຸ້ມຄອງປາແລະສັດປ່າຂອງສະ ຫະລັດ ຈາກຕໍາຫລວດແຫ່ງຊາດໄທ ສະມາຄົມຮັກສາສັດປ່າຈີນ ແລະ ມູນນິທິ Freeland ແລະການບໍລິຈາກສົມທົບ ຈາກຫລາຍໆປະເທດທີ່ເຂົ້າຮ່ວມ ໃນອາເມຣິກາເໜືອ ອາຟຣິກາ ແລະເອເຊຍ